b'\n_START_ARTICLE_\nGlobinska ekologija\n_START_SECTION_\nKRATKA ZGODOVINA GLOBINSKE EKOLOGIJE\n_START_PARAGRAPH_\nLeta 1972 je norve\xc5\xa1ki filozof Arne Naess na tretji svetovni konferenci v Bukare\xc5\xa1ti, predstavil dokument, ki je v za\xc4\x8detku razlikoval med povr\xc5\xa1insko in globinsko ekologijo. Naslednje leto, je Naess objavil:\xc2\xa0\xc2\xbb Povr\xc5\xa1inska in globinska, dolgoro\xc4\x8dna ekolo\xc5\xa1ka gibanja\xc2\xab, v katerem je svetu predstavil svojo filozofijo. Naess je trdil, da obstajajta dve vrsti ekolo\xc5\xa1kega gibanja, ki tekmujeta za na\xc5\xa1o pozornost. Prvo gibanje se ukvarja z onesna\xc5\xbeevanjem, izkori\xc5\xa1\xc4\x8danjem bogastva in z uporabnostjo Zemlje za ljudi ( antropocentrizem ). Drugo gibanje pa se ukvarja z razli\xc4\x8dnostjo, bogastvom in resni\xc4\x8dno vrednostjo celotne Zemlje. To je\xc2\xa0\xc2\xbbGlobinsko ekolo\xc5\xa1ko gibanje\xc2\xab. Naess in ostali so leta in leta po celem svetu razlagali in gradili Globinsko ekolo\xc5\xa1ko gibanje. Leta 1984, sta Naess in Georgo Sessions med taborjenjem v Dolini smrti, zasnovala osem vodilnih na\xc4\x8del Globinskega ekolo\xc5\xa1kega gibanja. Ta na\xc4\x8dela so bila mi\xc5\xa1ljena kot izhodi\xc5\xa1\xc4\x8de za razpravo in akcijo, vezano na zadeve, ki se ti\xc4\x8dejo globinske ekologije. Vsi, ki se na splo\xc5\xa1no strinjajo z na\xc4\x8deli, bodo videli vplive teh na\xc4\x8del v njihovih vsakodnevnih \xc5\xbeivljenjih.'